पेपर लीक और लाखों लेकर दिलाते थे नौकरी, मास्टर माइंड द्विवेदी गिरफ्तार
अब तक 83 उम्मीदवार हो चुके हैं गिरफ्तार
देशके अलग-अलग राज्यों में पैसे लेकर सरकारी नौकरियां देने वाले गिरोह के मास्टर माइंड कुरेश द्विवेदी को पंजाब विजिलेंस ब्यूरो ने मंगलवार को मोहाली से गिरफ्तार कर लिया। इसके अलावा विजिलेंस दूसरे मास्टर माइंड मिथलेश पांडे उर्फ गुरु जी के भी काफी नजदीक पहुंच गई है। कुरेश से प्राथमिक पूछताछ में गुरु जी के बारे में कई तथ्य सामने आए हैं। कुरेश तेलंगाना में जुलाई 2016 में पीएमटी में 50-50 लाख लेकर पेपर लीक करने के मामले में भी वांटेड था। कुरेश को 16 अक्टूबर 2016 को हुए पंजाब के इरिगेशन डिपार्टमेंट के एसडीओ पोस्ट के लिए हुए पेपर के एक दिन पहले लीक होने के मामले में पकड़ा गया है।
आरोप है कि कैंडिडेट्स से लाखों रुपए लेकर यह पेपर लीक किया गया और एक दिन पहले कैंडिडेट्स को पेपर की दिल्ली में तैयारी भी कराई गई। इसी तैयारी के दौरान कैंिडडेट्स को यह पेपर लीक किया गया। दिल्ली के अशोक विहार में कुरेश के भाई जय कुमार द्विवेदी के घर में कैंडिडेट्स को पेपर की तैयारी कराई जाती थी। आरोपी को लोकल बॉडीज विभाग में भर्ती के मामले में गिरफ्तार किया गया है, जबकि इरिगेशन के एसडीओ भर्ती मामले में उसे अंतरिम जमानत मिल चुकी है।
लोकल बॉडीज, पनसप, पूडा इरिगेेशन में लगाने को लाखों लिए थे कुरेश ने
विजिलेंस ब्यूरो ने अलग-अलग विभागों में नौकरी घोटाले को लेकर चार मामले दर्ज किए हैं। इनमें लोकल बॉडी, पनसप, पूडा के जेई पद और इरिगेेशन विभाग के एसडीओ पद की नौकरी के लिए पैसे लिए गए। अब तक दलालों समेत 83 उम्मीदवारों को गिरफ्तार किया जा चुका है।
थापरयूनिवर्सिटी ने कराया था पेपर: विजिलेंसब्यूराे के जांच अिधकारियों ने बताया कि लोकल बॉडी पनसप पूडा के पेपर पंजाब यूिनवर्सिटी द्वारा कराए जाते थे और इन तीनों के पेपर लीक होने के बाद राज्य सरकार ने इरिगेश के 100 एसडीओ भर्ती करने के लिए थापन यूनिवर्सिटी को जिम्मेदारी सौंपी, लेकिन वहां से भी पेपर लीक हो गया। इस बात को लेकर कुरेश से पूछताछ जारी है।
विजिलेंस अफसरों का कहना है कि यह गैंग सभी राज्यों में सरकारी नौकरियां निकलने पर यह गैंग पैसे लेकर नौकरी दिलाने का काम करता है। इसमें संजय कुमार, शिव बहादुर, आरके सिंह और अन्य मास्टर माइंड हैं। विजिलेंस के एआईजी सुरजीत सिंह ने बताया कि कुरेश द्विवेदी अलग अलग मामलों में वांछित था। अब उसके पकड़े जाने से कई मामलों का खुलासा होगा। तेलंगाना के पीएमटी मामले में भी आरोपी की अहम भूमिका रही है।
चंडीगढ़ में करीब 1000 से ज्यादा टीचर्स की भर्ती घोटाले में भी गुरु जी उर्फ मिथलेश पांडे को मास्टर माइंड माना जाता है, जबकि द्विवेदी की भी अहम भूमिका रही है। यह गैंग पूरे देश में अलग-अलग राज्यों में सरकारी नौकरी दिलाने का धंधा करता है। द्विवेदी जिला अलवर के गांव बिखपुरा का रहने वाला है। उसके पास बिहार कांग्रेस में संबंधित ब्लॉक में प्रधान पर की जिम्मेदारी है। उसके बिहार के बड़े राजनेताओं से संबंध हैं।
कुरेश द्विवेदी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva